

POLITIKA KVALITETE

Kraš je vodeći hrvatski proizvođač konditorskih proizvoda, ujedno i najveći proizvođač u jugoistočnoj Europi. Naš proizvodni asortiman koji obuhvaća cjelovit konditorski program: proizvodnju čokolade i čokoladnih deserta, bombona, keksa i vafla, poznat je i cijenjen i na svjetskom tržištu.

Primjenom vrhunskog umijeća i stečenih znanja, iz stoljetne tradicije i iskustva naših radnika stvoreni su jedinstveni proizvodi i izvorni slogan »Originalna Kraš kvaliteta«.

Razvojem postojećih programa i novih proizvoda izrađenih u kontroliranim uvjetima od kvalitetnih i zdravstveno ispravnih sirovina, koje ne sadrže genetski modificirane sastojke, želimo ostvarivati postavljene ciljeve i misiju Društva.

U okviru sustava upravljanja kvalitetom primjenjujemo nadzor i samokontrolu prema načelima HACCP u cilju osiguranja kvalitete, sigurnosti i zdravstvene ispravnosti proizvoda.

Ispunjavanjem zahtjeva zakonodavstva o sigurnosti hrane i sljedivosti proizvoda osiguravamo dosljednost u kvaliteti i sigurnosti proizvoda i obostranu komunikaciju sa svim zainteresiranim stranama u lancu hrane.

Visoki image Kraša na tržištu ćemo i dalje razvijati ispunjenjem zahtjeva i ostvarivanjem zadovoljstva naših vjernih kupaca i potrošača.

Ta opredijeljenost usmjerena je i na ispunjavanje posebnih zahtjeva kupaca i potrošača kroz potvrđivanje zahtjeva standarda IFS, Kosher i Halal.

Primjenom načela i zahtjeva norme ISO 9001 težit ćemo ostvarenju stalnih poboljšanja i povećanju djelotvornosti procesa odnosno sustava upravljanja kvalitetom u cjelini.

Svaki pojedinac ima obvezu pridržavati se usvojene Politike kvalitete,te u okviru svojih odgovornosti i ovlaštenja pridonositi ostvarenju postavljenih ciljeva. Realizacijom postavljenih ciljeva ćemo ujedno stvarati uvjete za ostvarivanje zadovoljstva svih zaposlenih. Uprava Društva će osigurati sve materijalne, financijske i kadrovske resurse potrebne za djelotvornu primjenu sustava upravljanja kvalitetom te ostvarenje ove Politike kvalitete.

Predsjednik Uprave Kraša d.d.

Damir Bulić, dipl.oec.

Politika kvalitete, rev.18, rujan 2015.